POLITIK OM HÅNDTERING AF CORONA

I

[virksomhedsnavn]

1. Formål

Formålet med politikken er at markere, hvordan vi i virksomheden ønsker at håndtere Corona, herunder hvordan du som medarbejder skal forholde dig i forskellige situationer.

1. Målsætninger

Lovgivningens krav skal overholdes, og vi skal passe godt på hinanden og vores kunder.

1. Aktiviteter / Retningslinjer
	1. FOREVISNING AF CORONAPAS

Vi ønsker at gøre brug af muligheden for at kræve et gyldigt coronapas forevist af vores ansatte. I medfør af gældende lov orienteres du hermed om,

* *at* vi stiller krav om, at du [mindst én gang ugentligt] og igen på forespørgselforeviser et gyldigt coronapas,
* *at* vi stiller kravet for at undgå smittespredning på virksomheden og fordi Covid-19 er karakteriseret som en samfundskritisk sygdom,
* *at* du vil kunne blive mødt med ansættelsretlige sanktioner, lige fra advarsler, hjemsendelse uden løn indtil du kan forevise et gyldigt corona-pas, opsigelse eller bortvisning, såfremt du ikke efterkommer en anmodning om at forevise et gyldigt corona-pas.

Vi opbevarer [ikke] et register over test-svar m.v. Vi ønsker blot en forevisning.

En sidegevinst ved, at du fremviser corona-pas ligger i, at du herefter undgår at iføre dig mundbind eller visir, hvis du befinder dig i butikslokaler, herunder indskrivning m.v. som ansat.

* 1. Testning

Virksomheden forbeholder sig muligheden for at kunne indføre krav om, at de ansatte lader sig teste for Covid-19, og orienterer arbejdsgiver om udfaldet. Virksomheden kan anmode om testning med faste regelmæssige intervaller eller ved individuelle anmodninger med passende varsel.

Vi tager forbeholdet for at undgå smittespredning på virksomheden, og fordi Covid-19 er karakteriseret som en samfundskritisk sygdom.

Virksomheden afholder omkostningerne til testen. Det vil foreløbigt sige, at testningen skal placeres inden for din normale arbejdstid, medmindre andet konkret aftales. Derfor skal du også placere tidspunktet for testen i samråd med virksomheden.

Du vil kunne blive mødt med ansættelsretlige sanktioner, lige fra advarsler, hjemsendelse uden løn, opsigelse eller bortvisning, såfremt du ikke efterkommer en anmodning om at lade dig teste.

Vi opbevarer [ikke] et register over test-svar m.v. Vi ønsker blot forevisning af testsvaret, for at sikre, at testen er foretaget.

* 1. Egen sygdom

Du må ikke komme på arbejde, hvis du har en positiv Covid-19-test.

Hvis du føler dig sløj i et sådant omfang, at du ikke kan passe dit arbejde, skal du sygemelde dig som sædvanligt. Hvis du ikke er sløj, skal du møde på arbejde – som du plejer. Almindelig snotnæse er alt andet lige ikke et symptom på Covid-19.

Er du sløj med Covid-19-symptomer (lettere eller sværere), så anbefaler ledelsen, at du bestiller en test til udelukkelse af Covid-19. Du bør ikke møde på arbejde, førend du har fået dit testresultat. Som arbejdsgiver kan vi søge dagpengerefusion fra 1. sygedag, hvis du er syg med mistanke om Covid-19 – du kan blive afkrævet en tro- og love-erklæring herom.

Hvis du tester positiv, skal du blive hjemme indtil 48 timer efter symptom-ophør.

Hvis du møder på arbejde uden symptomer, men efter at have fået foretaget en test – uanset årsag – vil vi bede dig udvise særlig omhu med hygiejne, brug af mundbind m.v. Når testen foreligger, skal du forholde dig som ovenfor beskrevet – en negativ test er ikke ensbetydende med, at du kan droppe de gode vaner med hygiejne.

Vi vil bede dig oplyse ledelsen om, hvorvidt din test er positiv eller negativ.

* 1. SYGDOM HOS ANDRE

Hvis et af dine familiemedlemmer – som du deler bolig med – bliver hjemsendt på grund af Covid-19 -udbrud på skole/i institution eller på arbejdspladsen, skal du som udgangspunkt fortsat møde på arbejde hos os. Vi er opmærksomme på, at husstanden kan anbefales testet, men hvis du ingen symptomer har selv, så skal du som udgangspunkt møde på arbejde.

Hvis en person fra din husstand testes positiv, bør hele husstanden testes, og med særligt fokus på hygiejne, må du gerne møde på arbejde.

Vi vil bede dig oplyse ledelsen, hvorvidt test i din husstand er positiv eller negativ

* 1. REJSER M.V

Hvis du foretager udlandsrejser, som strider mod myndighedernes rejsevejledninger på afrejsetidspunktet, skal du ved hjemkomst afholde 14 dages karantæne i overensstemmelse med myndighedernes anbefalinger for egen regning.

Hvis du pådrager dig Covid-19 på en rejse i strid med myndighedernes rejsevejledninger, så vil vi anse sygdommen for selvforskyldt og du vil derfor ikke være berettiget til sygeløn herfor.

Du er endvidere forpligtet til loyalt at oplyse os om, hvis du foretager udlandsrejser i strid med myndighedernes rejsevejledning. Udeladelse af en sådan oplysning, kan få konsekvenser af ansættelsesforholdet.

Såfremt du ønsker at rejse alligevel, skal erklæring om udlandsrejser underskrives

1. ØVRIGE FORHOLD

I det omfang mundbind er påkrævet iht. lovgivning eller lignende, er det et værnemiddel, der betales af os som arbejdsgiver. Vælger du selv at iføre dig et mundbind, visir eller andet, er det som udgangspunkt for egen regning.

[her kan man indføre en holdning til at køre kunder hjem eller på anden vis sidde tæt med en kunde].

Ledelsen er opmærksom på, at oplysningen om, at en medarbejder har en positiv Covid-19-test, er en følsom oplysning i persondataretlig forstand, men vi vurderer, at vi ud fra en almindelig samfundsmæssig hensynsafvejning har ret til at gemme denne oplysning om dig. Opbevaring vil ikke ske i længere tid, end højst nødvendigt.

Denne politik kan ændres – også med kort varsel – for at imødekomme sundhedsmyndighedernes krav.

Denne politik er vedtaget af ledelsen den [indsæt dato] og udleveret til samtlige ansatte samtidig.